|  |  |
| --- | --- |
| Résultat de recherche d'images pour "Еиск" | C:\Users\gdil\Desktop\logo_esc_bg.fw.png |

**Бялата книга за бъдещето на Европа**

**Дебат с гражданското общество в България, организиран от**

**Европейския икономически и социален комитет и
Икономическия и социален съвет на България**

***Петък, 2 юни 2017***

***Хотел София-Балкан, пл. Света Неделя 5, зала Роял 1***

На 1-ви март 2017 година, Европейската комисия публикува Бяла книга за бъдещето на Европа "Размисли и сценарии за ЕС-27 до 2025 г.", в която се посочват възможни пътища за бъдещето на Европа. Бялата книга представя пет сценария, които предлагат поглед към потенциалното бъдещо състояние на Съюза в зависимост от избора, който Европа ще направи.

Бялата книга бележи началото, а не края на този дебат и целта е преди изборите за Европейски парламент през юни 2019 г. да се представи план, визия и начертан път за бъдещето на Европа.

Участието на гражданското общество в този дебат е от изключителна важност. Председателят на Европейската комисия г-н Юнкер възложи на председателя на Европейския икономически и социален комитет (ЕИСК), г-н Дасис, изработването на становище относно Бялата книга. ЕИСК от своя страна реши да организира дебати в 27 държави-членки в сътрудничество с националните икономически и социални съвети. Българският Икономически и социален съвет също подготвя становище относно предложенията, изложени в Бялата книга.

Целта на дебата, организиран в България, съвместно с българския Икономически и социален съвет, е да се анализират и оценят петте сценария, очертани в Бялата книга, и при нужда да се предложат други възможни сценарии за бъдещето на Европа. Дебатът ще послужи също така за критичен анализ и изработване на препоръки относно по-активно участие на гражданското общество в изграждането на бъдещето на Европа.

|  |  |
| --- | --- |
| **8.30 -9.00** | ***Регистрация***  |
| **9.00-9.15** | ***Откриване*** *Г-н Лалко Дулевски,* Председател на ИСС*Г-жа Лиляна Павлова,* Министър за Българското председателство на Съвета на ЕС*Г-н Бисер Петков*, Министър на труда и социалната политика на Република България*Г-н Христо Христов, зам.* ръководител на Представителството на Европейската комисия в България  |
| **9.15-10.15** | ***Дискусионна тема 1:*** Икономическите измерения на бъдещето на Европа и възможни алтернативи ***Как Европа би могла да се подготви най-добре за посрещане на бъдещите предизвикателства на глобализацията и да извлече ползи от нея? Как българската икономика най-успешно би се вписала в променящата се международна икономическа конюнктура? Кои елементи на европейската интеграция са критични за България? Еврозоната и България. Икономическото управление на ЕС – възможности на Европейския семестър. Бъдещето на кохезионната политика. Възможности за насърчаване на конкурентоспособността на българската икономика – преодоляване на дефицитите на пазара на труда, намаляване на административните прегради пред бизнеса, политики за подкрепа на малките и средни предприятия.*** ***Ключови говорители:****Г-н Петър Кънев,* Председател на Комисията по икономическа политика на 44-тото Народно събрание на Република България*Г-н Емил Караниколов*, Министър на икономиката на Република България (очакваме потвърждение)*Г-н Васил Велев,* Председател на УС на АИКБ, докладчик на ИСС по темата*Г-н Любен Томев*, Директор на Института за синдикални и социални изследвания, главен икономист на КНСБ*Г-н Любомир Дацов,* икономист, член на Фискалния съвет*Модератор на дискусията:* *Г-жа Милена Ангелова, член на ЕИСК, група 1, Главен секретар на АИКБ* |
| **10.15-11.15** | ***Дискусионна тема 2:*** Социалното измерение на бъдещето на Европа***Европейският стълб на социалните права и мястото му в Европейския семестър - въздействието на документа относно социалното измерение на Европа върху България Как да приспособим нашите социални модели към настоящите и бъдещите предизвикателства? Трябва ли да се задълбочава социалната интеграция на Европа или трябва да се ограничи само до свободното движение? Какви допълнителни политики са нужни за подобряване на социалната кохезия в Европа?******Ключови говорители:****Г-н Хасан Адемов,* Председател на Комисията по социална политика на 44-тото Народно събрание на Република България*Г-н Димитър Манолов*, Президент на КТ "Подкрепа", докладчик на ИСС по темата*Проф. д-р Искра Белева,* Българска академия на науките*Модератор на дискусията:*Г*-н Пламен Димитров,* Член на ЕИСК, група 2, Президент на Конфедерацията на независимите синдикати в България |
| **11.15-12.15** | ***Дискусионна тема 3:*** Петте сценария на Бялата книга за бъдещето на Европа и възможни алтернативи ***Анализ на петте сценария и какви трябва да бъдат приоритетите на България в тези сценарии? Има ли възможни алтернативни сценарии? Кои политики и политически приоритети не фигурират или не са достатъчно залегнали в петте сценария? Кои политики и действия биха укрепили доверието на гражданите в Европейския съюз? Как би трябвало да бъдат структурирани дискусиите относно бъдещето на Европа в организациите на гражданското общество, националните парламенти, градовете и регионите на Европа? Как могат гражданите да получат по-голяма възможност да участват в изграждането на бъдещето на Европа и във функционирането на Европейския съюз?******Ключови говорители:****Г-н Кристиан Вигенин,* Председател на Комисията по европейски въпроси на 44-тото Народно събрание на Република България*Доц. д-р Вера Пиримова*, Член на ЕИСК, група 3, председател на Комисията по международно сътрудничество и европейска интеграция, докладчик на ИСС по темата*Г-н Михаил Бояджиев*, Председател на Съюза на българските фондации и сдружения*Г-н Румен Христов,* преподавател в Аграрен университет Пловдив и ЮЗУ*Модератор на дискусията:* *Г-жа Диляна Славова*, Член на ЕИСК, група 3, председател на Комисията по външна политика |
| **12.15-12.30** | ***Обобщение на модераторите*** |